type: legislation

text:
 |
 52011PC0659
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Cinneadh Uimh. 1639/2006/CE lena mbunaítear Clár Réime Iomaíochais agus Nuálaíochta (2007-2013) agus Rialachán (CE) Uimh. 680/2007 lena leagtar síos rialacha ginearálta maidir le cabhair airgeadais Chomhphobail a dheonú i réimse na ngréasán tras-Eorpach iompair agus fuinnimh /* COIM/2011/0659 leagan deireanach - 2011/0301 (COD) */
 MEABHRÁN MÍNIÚCHÁIN
 1.
 COMHTHÉACS AN TOGRA
 I bhfianaise na srianta airgeadais atá ann, ní
 foláir teacht ar réitigh nuálacha le gur mó an cion den choigilteas
 príobháideach is féidir a chur ag obair agus le feabhas a chur ar raon na n‐ionstraimí
 airgeadais atá le fáil le haghaidh tionscadal bonneagair, go háirithe sna
 réimsí fuinnimh, iompair agus TFC. Toisc gur lú an rochtain ar mhaoiniú atá ag
 tionscadail bhonneagair, is mó dá réir an gá atá le foinsí eile maoiniúcháin
 fiachais. Ba cheart gurbh é an ghnáthriail é i gcás tionscadal bonneagair ag a
 bhfuil acmhainneacht tráchtála go gcomhcheanglófaí cistí an AE i
 gcomhpháirtíocht le hearnálacha an mhargaidh chaipitil agus na mbanc, go
 háirithe tríd an mBanc Eorpach Infheistíochta (BEI) ina cáil mar an comhlacht
 airgeadais AE ar bunaíodh faoin gConradh.
 (a) Tionscnamh Eoraip 2020 maidir le bannaí le haghaidh tionscadal i gcomhthéacs na saoráide cónasctha don Eoraip
 (2014-2020)
 An 29 Meitheamh 2011, ghlac an Coimisiún
 Eorpach a thogra le haghaidh an chreata airgeadais ilbhliantúil (CAI) don
 tréimhse 2014-2020. Ar na príomhchinntí a glacadh bhí an cinneadh go dtabharfaí
 le chéile aon chabhair airgeadais a bhronnfaí ar mhaithe leis an mbonneagar
 iompair, fuinnimh agus TFC in aon chomhchreat reachtach amháin, tsaoráid chónasctha don Eoraip:
 “Tá de rún ag an gCoimisiún moladh a
 dhéanamh go gcruthófar an tsaoráid chónasctha don
 Eoraip le dlús a chur le forbairt an bhonneagair a bhfuil an AE ina ghá (...)
 Cisteoidh an tsaoráid chónasctha don Eoraip bonneagair thosaíochta maidir le
 hiompar, le fuinneamh agus le TFC a shainaithneofar roimh ré go rachaidh siad
 chun leasa an AE, agus bonneagair fhisiceacha agus theicneolaíochta faisnéise
 atá i gcomhréir le critéir na forbartha inbhuanaithe.”[1]
 I gcomhréir leis an gcinneadh sin, déanfaidh
 an Coimisiún togra le haghaidh Rialacháin nua lena mbunófar an tsaoráid chónasctha don Eoraip. Beidh tionscnamh Eoraip 2020
 maidir le bannaí le haghaidh tionscadal ar cheann de na
 hionstraimí fiachais a bhféadfaidh an tsaoráid tarraingt orthu, mar aon le
 hionstraimí cothromais agus le deontais.
 Cuirfidh an tsaoráid an creat fadtéarmach ar fáil lena n‐áiritheofar go
 bhforbrófar agus go gcuirfear chun feidhme tionscadail i réimsí an fhuinnimh,
 an iompair agus na teileachumarsáide go tráthúil éifeachtach. Is mór an acmhainn atá ag straitéis chuimsitheach
 i leith deiseanna tosaíochta maidir le tionscadail bhonneagair[2], breis maoiniúcháin a mhealladh
 ón earnáil phríobháideach agus ag an am céanna cur le comhlánú an mhargaidh
 inmheánaigh.
 Tá gá le hionstraimí airgeadais d’fhonn constaicí sonracha a laghdú
 lena gcuirtear bac ar shreabhadh an mhaoiniúcháin fhiachais agus chothromais.
 Is é a bpríomhchuspóir an earnáil phríobháideach a chur ag maoiniú tionscadal
 agus an obair seo a éascú di. Ag an am céanna, trí ghníomhaíocht infheistíochta
 i dtionscadail bhonneagair a mhéadú, spreagfar forbairt fhoriomlán na margaí
 airgeadais i ndiaidh na géarchéime, géarófar ar luas an téarnaimh eacnamaíoch
 agus cuirfear an forás chun cinn. Beidh tionscnamh Eoraip 2020
 maidir le bannaí le haghaidh tionscadal ina chuid dhílis
 d’ionstraimí roinnte riosca na saoráide cónasctha don Eoraip don tréimhse
 2014-2020. Féadfar na hionstraimí airgeadais faoin
 tsaoráid a fhadú chuig earnálacha eile amhail bonneagar sóisialta, fuinnimh in‐athnuaite
 nó tionscadail spáis áirithe, ar an gcoinníoll go gcomhlíonann siad na critéir
 eacnamaíocha agus airgeadais iomchuí agus féachfaidh an
 Coimisiún cuireadh a thabhairt do raon comhpháirtithe, amhail institiúidí
 idirnáisiúnta airgeadais nó institiúidí airgeadais na mBallstát ag a bhfuil
 misean poiblí, páirt a ghlacadh i gcur chun feidhme na n‐ionstraimí airgeadais
 i ndiaidh 2013.
 (b) Treoirthréimhse 2012-2013 thionscnamh Eoraip 2020 maidir le
 bannaí le haghaidh tionscadal
 Is é príomhchuspóir na treoirthréimhse 2012-2013 ullmhú le haghaidh
 tréimhse oibrithe an tionscnaimh i gcomhthéacs na saoráide cónasctha don Eoraip
 don tréimhse 2014-2020 agus tacaíocht láithreach a thabhairt do thionscadail
 bhonneagair.
 I ngeall ar dhéine na mbeartas airgeadais sna Ballstáit, tá an baol ann
 nach gcuirfear i gcrích tionscadail bhonneagair ar le leas an AE iad luath go
 leor le go mbainfear amach cuspóirí Eoraip 2020 agus ar an gcaoi sin go
 gcuirfear téarnamh agus forás eacnamaíoch an AE sa ghábh.
 Ina theannta sin,
 i ngeall ar na deacrachtaí leachtachta agus riosca a tháinig le linn na
 géarchéime airgeadais, is amhlaidh a ghiorraigh na bainc tréimhse aibíochta a
 gcuid iasachtaí agus a chuir siad lena gcuid riachtanas maidir le praghsáil
 agus comhthaobhacht i gcás tionscadal bonneagair. Cé gur féidir a aithint ar na
 margaí fiachais bhanc go bhfuil siad ag téarnamh, is deacair i gcónaí do na
 tionscadail bhonneagair teacht ar mhaoiniú fiachais fadtéarmach. Is mó dá réir
 sin an tábhacht a d’fhéadfadh a bheith le margaí bannaí mar fhoinse
 mhaoiniúcháin. Ach toisc nach bhfuil aon bhearta á gcur i bhfeidhm faoi láthair
 le feabhas a chur ar an gcreidmheas poiblí, níor eisíodh aon bhannaí
 tionscadail i réimse an GTE-I, an GTE-F nó an leathanbhanda le blianta beaga
 anuas. Fad is a bheidh ar thionscadail bhonneagair déileáil le gnéithe agus
 rioscaí amhail forbairt as an nua, éiginnteacht maidir leis an ioncam a
 ghinfidh siad, gnéithe réigiúnacha lena n‐áirítear tionchar ghéarchéim an
 fhiachais cheannasaigh agus an iarmhairt a bhaineann léi do thíortha eile -
 rudaí a fhágann gur deacair an tionscadal a ullmhú agus a chur chun feidhme
 agus gur mó an t-am a éilíonn sé - ní mheallfaidh tionscadail bhonneagair
 infheisteoirí an mhargaidh chaipitil.
 Ina
 fhianaise sin agus d’fhonn rannchuidiú le tabhairt chun críche an Mhargaidh
 Aonair, tá sé beartaithe treoirthréimhse a sheoladh i gcomhair thionscnamh Eoraip 2020 maidir le bannaí le
 haghaidh tionscadal i réimse an iompair, an fhuinnimh agus
 an TFC. Cuireann an tionscnamh seo roimhe an infheistíocht a thabhairt le
 chéile i réimsí ina gcuirfear an forás ar fáil agus ina gcruthófar fostaíocht.
 Toisc na riachtanais maidir le hinfheistíocht sa bhonneagar a bheith chomh mór
 agus chomh práinneach agus na hagaí tionscanta a bheith chomh fada, ní mór
 bearta a dhéanamh láithreach chun aghaidh a thabhairt ar ghanntanas an
 chistiúcháin agus le teacht i dtír ar an móiminteam a gineadh leis an
 gcomhairliúchán poiblí, agus ar an gcaoi sin tacú le hiontaoibh na n‐infheisteoirí.
 Tá
 de chuspóir ag tionscnamh Eoraip 2020
 maidir le bannaí le haghaidh tionscadal an feabhsú
 creidmheasa sin a chur ar fáil a theastaíonn d’fhonn infheisteoirí an mhargaidh
 chaipitil a mhealladh agus d’fhonn aicme sócmhainní nua a chruthú i dtéarmaí
 bannaí tionscadail bhonneagair. I gcomhthéacs an téarnaimh
 eacnamaíoch agus na mbeart tacaíochta lena spreagtar an forás, is gá an
 tionscnamh a sheoladh nuair a bheidh infheisteoirí an mhargaidh chaipitil
 tosaithe ag lorg deiseanna infheistíochta níos fadtéarmaí atá mós slán. Ionas
 gurb éifeachtaí mar a fhéadfar na hionstraimí airgeadais a chur chun feidhme i
 gcomhthéacs na saoráide cónasctha don Eoraip, ní foláir treoirthréimhse a
 sheoladh, chun an dearadh a optamú agus goile na n‐infheisteoirí
 a ghéarú don tréimhse i ndiaidh 2013.
 Cé
 go mbeadh srianta leis an treoirthréimhse maidir lena raon, na hacmhainní
 buiséid agus líon na dtionscadal ar féidir tacú leo, meastar go spreagfaidh sí
 an margadh sa chaoi is gur mó an glacadh a bheidh aige le maoiniú fiachais an
 mhargaidh chaipitil le haghaidh tionscadal bonneagair tríd is tríd, agus ar an
 gcaoi sin go n‐ullmhóidh sí an tslí do chur chun feidhme lánfheidhme don
 tréimhse 2014-2020.
 Cuirtear
 breisluach AE ar fáil tríd an tionscnamh seo toisc go sáraítear leis na
 constaicí a bhaineann le hilroinnt an mhargaidh a bheadh i mbealach a leithéide
 de thionscnamh ar leibhéal na mBallstát. Is amhlaidh a chomhlánófar iasachtú na
 mbanc faoin tionscnamh, ach gan áit an iasachtaithe siúd a ghlacadh, agus ar an
 gcaoi sin cuirfear foinse iomaíoch mhaoiniúcháin fhadtéarmaigh nua breise ar
 fáil do thionscadail bhonneagair. Ach maoiniú na hearnála príobháidí a eagrú
 mar seo trí ionstraimí airgeadais an AE, féadfar an cistiúchán deontais atá
 gann go leor a chur in áirithe do thionscadail nach bhfuil teacht ar dhóthain
 caipitil phríobháidigh acu.
 Sa
 treoirthréimhse, bheadh an Coimisiún ag obair leis an BEI go háirithe chun
 dearadh an tionscnaimh a fheabhsú d’fhonn é a chur chun feidhme mar is fearr is
 féidir ó 2014 amach. Leis an taithí a ghnóthófar i rith na treoirthréimhse,
 chuirfí ar chumas na n‐infheisteoirí agus urraitheoirí an tionscadail dul i
 gcleachtadh ar struchtúr na mbannaí tionscadail agus chuirfí é seo san áireamh
 go hiomchuí agus tionscnaimh eile á mbeartú. Ionas go mbeidh an éifeacht is mó
 is féidir aige, d’fhéadfaí an tionscnamh a chur chun feidhme freisin i gcás
 tionscadal a bhfuil a bpróiseas tairisceana faoi lánseol cheana chun críche an
 athmhaoiniúcháin i rith na tréimhse tógála nó go gearr ina diaidh. Cé gurb in
 éineacht leis an BEI a chuirfí an tionscnamh chun críche sa treoirthréimhse,
 dhéanfaí iarracht raon is leithne comhpháirtithe a fháil don tréimhse i ndiaidh
 2013.
 De
 bhun an Chreata Airgeadais Ilbhliantúil atá ann faoi láthair, tá ionstraim
 roinnte riosca curtha chun feidhme cheana ag an AE in éineacht leis an BEI, ar
 a dtugtar an ionstraim Ráthaíochta Iasachta do thionscadail GTE-I (LGTT).
 Déanfar teicnící roinnte riosca agus modhanna oibre an tionscnaimh a
 chomhfhogasú dá leithéidí céanna san LGTT, sa chaoi go n‐áireofaí an fuinneamh
 agus an teileachumarsáid ina raon feidhme. Amhail an LGTT, bhainfí úsáid as
 ranníocaíocht an AE ar an gcaoi sin chun rioscaí a roinnt leis an BEI. Dá bhrí
 sin, i ngeall ar an gcosúlacht sin, measfar go mbeidh éifeacht iolraitheora
 ionann agus timpeall 15‐20 ag tionscnamh Eoraip 2020
 maidir le bannaí le haghaidh tionscadal.
 Toisc nach bhfuil mórán ama ann, iarann an
 Coimisiún ar Pharlaimint na hEorpa agus ar am gComhairle an togra a ghlacadh le
 haghaidh treoirthréimhse chomh tapa agus is féidir.
 2.
 TORTHAÍ AN CHOMHAIRLIÚCHÁIN LE PÁIRTITHE LEASMHARA AGUS NA
 MEASÚNUITHE TIONCHAIR
 Seoladh comhairliúchán poiblí an 28 Feabhra
 2011 maidir le bunphrionsabail an tionscnaimh. Ina theannta sin, i gcomhdháil
 an 11 Aibreán 2011, pléadh buntáistí agus míbhuntáistí an tionscnaimh seo a bhí
 á bheartú. Faoi dheireadh na tréimhse comhairliúcháin, fuarthas breis agus 100
 freagra ó raon earnálacha.
 D’fháiltigh na geallsealbhoirí roimh an tionscnamh maidir le bannaí le haghaidh tionscadal.
 Bhí an t-aiseolas a fuarthas ó na geallsealbhoirí faoi chuspóirí an tionscnaimh
 dearfach, agus mheas na páirtithe leasmhara sin go méadódh agus go n‐éascódh an
 tionscnamh an maoiniú bonneagair toisc go n‐osclódh sé na margaí bannaí mar
 fhoinse caipitil fhiachais ar chaoi ar chuid suime é d’infheisteoirí
 institiúideacha. Measadh go raibh an mheicníocht a
 bhí á moladh agus an spriocrátáil chreidmheasa A/A- oiriúnach.
 Measadh go mbeadh tionchar
 an tionscnaimh ar na costais mhaoiniúcháin agus ar na haibíochtaí fabhrach go
 leor, is é sin, go laghdófaí na costais agus go gcuirfí fad leis na
 haibíochtaí; ní raibh ach 2% de na freagróirí a cheap nach laghdódh sé na
 costais mhaoiniúcháin agus cheap an chuid eile go mbeadh an tionchar neodrach
 ar an gcuid is measa de agus go mbeadh sé dearfach ar an gcuid is fearr de.
 Maidir le méid an
 fheabhsaithe creidmheasa, thug bunáite na ngeallsealbhoirí a d’fhreagair an cheist sin le fios gur leor ionstraimí
 feabhsaithe creidmheasa ionann agus 20% de mhéad an fhiachais shinsearaigh, ach
 é sin arna chaolú go 10-20% ag cuid díobh de réir na n‐earnálacha a bhí faoi
 chaibidil, is iad sin, GTE-I, GTE-F agus TFC. Creideann na geallsealbhoirí
 go léir, nach mór, gur cheart gur sna hearnálacha seo
 a bheadh na buntionscadail a bheadh le maoiniú. Ina theannta sin, measann 1/4
 de na geallsealbhoirí gur cheart go n‐áireofaí
 an bonneagar sóisialta ann agus measann 1/5 de na freagróirí gur cheart go
 mbeadh fuinneamh inathnuaite incháilithe freisin. Ach ní bhaineann tionscadail
 den chineál sin le GTE-I, le GTE-F ná le TFC agus tabharfar fúthu níos déanaí.
 Níorbh ionann na tuairimí
 a cuireadh in iúl faoin gceist maidir le creidiúnaí rialaithe amháin a bheith
 ann. Mar sin ní leagfadh an Coimisiún aon riail síos faoin bpointe seo ach
 molfaidh sé do na hinfheisteoirí, d’urraitheoirí tionscadal agus do na
 páirtithe leasmhara eile cinneadh ar shocruithe a mbeadh glacadh acu go léir
 leo.
 Deimhníonn an
 t-aiseolas a bhí dearfach ar an iomlán go bhfuil an Coimisiún agus an BEI tar
 éis riachtanas margaidh nach beag i réimse an mhaoiniúcháin tionscadal a
 shainaithint, rud lena n‐áirithítear go n‐éireoidh leis an tionscnamh ach an
 dearadh ceart a bheith air.
 Dírítear aird sa mheasúnú tionchair ar roinnt
 bacainní rialála ionchasacha maidir le rialacháin i réimse an tsoláthair agus
 na margaí caipitil. Tabharfaidh an Coimisiún faoi na ceisteanna sin i gcónaí,
 agus é ag iarraidh teacht ar réitigh oiriúnacha más gá. Meastar áfach nach aon
 chontúirt iad na fadhbanna sin do chur chun feidhme na treoirthréimhse, cé go
 bhféadfaidís moill a chur air. Toisc gan aon ghníomhaíocht mhargaidh a bheith
 ar fáil san Eoraip maidir le bannaí tionscadail, chuir na geallsealbhóirí béim
 ar an ngá a bhí ann an tionscnamh a sheoladh chomh luath agus ab fhéidir.
 Toisc nach ann fós d'aon ionstraim airgeadais
 thras-earnálach do bhannaí tionscadail i gcomhair bonneagair ar leibhéal
 Eorpach, d’fhéadfaí dearadh ionstraime den sórt sin agus glacadh an mhargaidh
 léi a thástáil le linn na treoirthréimhse 2012-2013, d’fhonn cur lena héifeacht
 de bhun na saoráide cónasctha don Eoraip don tréimhse 2014-2020. Sa
 treoirthréimhse, dhíreofaí ar thionscadail a mbeadh cuid mhaith oibre déanta
 orthu.[3]
 le dlús a chur leis an gcur chun feidhme agus le gur féidir punann tionscadal a
 chruthú. D’fhonn torthaí na taithí a bhailiú lena áirithiú go mbainfear leas go
 tapa as an tionscnamh sa tréimhse i ndiaidh 2013, tá an BEI sásta dul i mbun
 oibríochtaí nithiúla i gcomhthreo leis an bpróiseas reachtaíochta (i.e. roimh
 an gcinneadh polaitiúil foirmiúil) ionas go gcuirfí na hidirbheartaíochtaí
 tosaigh chun críche in 2012.
 I ndiaidh na héisteachta leis an mBord um
 Measúnú Tionchair an 31 Lúnasa 2011, chuir an Bord a thuairim in iúl an 2 Meán
 Fómhair 2011. Ar bhonn na moltaí a fuarthas, rinneadh athdhréachtú ar an
 tuarascáil mar a leanas go háirithe:
 Déantar athbhreithniú sa mheasúnú tionchair ar
 staid an mhargaidh mar atá sé faoi láthair, agus nasc ann chun an mheasúnaithe
 a ghabhann leis an togra don tsaoráid chónasctha don Eoraip, ina bhfuil breis
 faisnéise cúlra ar na hionstraimí de chuid na saoráide sin a d’fhéadfaí a
 úsáid, na bearnaí sa mhaoiniú agus ainimhe an mhargaidh a théann i gcion ar
 leibhéal na hinfheistíochta sa bhonneagar faoi láthair. Baineann an chéad rogha
 a measúnaíodh leis an status quo, i.e, leanúint ar aghaidh leis na cláir
 dheontas atá ann don fhuinneamh agus don iompar agus na cláir dheontas agus na
 hionstraimí airgeadais atá ann faoi láthair don iompar. Baineann an dara rogha
 leis na dreasachtaí rialála agus baineann an tríú ceann leis an togra le
 haghaidh an tionscnamh maidir le bannaí le haghaidh
 tionscadal a chur chun feidhme. Sa chomhthéacs sin, tá
 athbhreithniú déanta ar na rioscaí a d’fhéadfadh bac a chur ar chur chun
 feidhme an tionscnaimh agus tá an tionchar inchainníochtaithe a mheastar a
 bheidh aige tugtha le fios i dtéarmaí éifeachta iolraitheora. Chomh maith leis
 sin, tarraingítear aird sa mheasúnú seo ar cheisteanna a bhaineann leis an
 gcreat cumasúcháin rialála don infheistíocht fhadtéarmach, amhail an soláthar,
 Sócmhainneacht II nó riachtanais chaipitil.
 3.
 EILIMINTÍ DLÍ AN TOGRA
 3.1.
 Bunús dlí
 Mar go ndíríonn raon feidhme an togra ar
 ghréasáin Eorpacha i réimse an iompair, an fhuinnimh agus na teileachumarsáide
 agus go leasaítear leis go sonrach Rialachán (CE) Uimh. 680/2007, tá sé
 bunaithe an mbunús dlí céanna, mar atá Airteagal 172 agus Airteagal 173(3)
 den Chonradh ar Fheidhmiú an Aontais Eorpaigh.
 3.2.
 Coimhdeacht agus comhréireacht
 Comhlíontar prionsabal na coimhdeachta leis an
 togra toisc gurb é Rialachán an AE maidir le tionscadail ghréasán tras-Eorpacha
 a mhaoiniú le bannaí tionscadal an rogha is fearr chun modh éifeachtúil ó
 thaobh ualach riaracháin de a sholáthar d’fhonn ardleibhéil mhaoiniúcháin a
 mhealladh ón earnáil phríobháideach; meastar gurb ionann an éifeacht
 iolraitheora i dtéarmaí ranníocaíocht bhuiséad an AE i gcomparáid leis an
 maoiniú iomlán agus timpeall 15-20. Trí dhíriú ar an leas is fearr is féidir a
 bhaint as cistí an AE, beidh sé mar aidhm leis an tionscnamh cur le héifeacht
 ghníomhaíocht an AE agus na mBallstát araon.
 Chomh maith leis sin, tá an togra i gcomhréir le prionsabal na
 comhréireachta, mar ní théann an dréacht-Rialachán thar an méid is gá lena
 chuspóirí a chur i gcrích.
 Ós rud é nach mbaineann LGTT ach le tionscadail iompair, is é tionscnamh Eoraip 2020 maidir le bannaí le
 haghaidh tionscadal an chéad ionstraim airgeadais a
 rachaidh chun tairbhe do thionscadail bhonneagair thar roinnt earnálacha ar
 cosúil iad a gcuid riachtanas maoiniúcháin agus is mó na buntáistí a chuirfear
 ar fáil leis i dtéarmaí an tionchair ar an margadh, na héifeachtúlachta riaracháin
 agus na húsáide acmhainní. Faoin tionscnamh, cuirfear ionstraim chomhtháite
 airgeadais de chuid an AE ar fáil do na geallsealbhóirí sa bhonneagar, amhail
 airgeadaithe, na húdaráis phoiblí, cuideachtaí tógála agus oibreoirí.
 3.3.
 Míniú mionsonraithe ar an togra
 Ionas gur féidir an treoirthréimhse a sheoladh
 le linn an Chreata Airgeadais Ilbhliantúil reatha, ní foláir na modhnuithe seo
 a leanas a dhéanamh ar Chinneadh Uimh. 1639/2006/CE[4] ó Рharlaimint na hЕorpa agus ón
 gComhairle lena mbunaítear an Clár Réime Iomaíochais agus Nuálaíochta
 (2007-2013) agus Rialachán (CE) Uimh. 680/2007[5]
 ó Рharlaimint na hЕorpa agus ón gComhairle maidir le cabhair airgid an Aontais
 a dheonú i réimse na ngréasán iompair agus fuinnimh tras-Eorpach:
 Bunaíodh Clár Réime Iomaíochais agus
 Nuálaíochta (CIP), a chuimsíonn TFC, faoi Chinneadh Uimh. 1639/2006/CE ó
 Pharlaimint na hEorpa agus ón gComhairle. Tá gá é a leasú ionas gur féidir tionscnamh Eoraip 2020 maidir le bannaí le haghaidh tionscadal a sheoladh i réimse an TFC agus go háirithe an leathanbhanda ardluais.
 In Airteagal 1(1) den togra, cuirtear an
 focal "leathanbhanda" le hAirteagal 26(2)(b) den Chinneadh CIP
 mar atá sé anois. Toisc go gceaptar go ndíreoidh na tionscadail bhonneagair a
 bhaineann leis an gcinneadh CIP ar thionscadail leathanbhanda ardluais, meastar
 gur gá béim a chur air sin.
 Tagann Airteagal 1(2) in ionad Airteagal 31(2)
 den Chinneadh CIP. Is é is aidhm dó sainmhíniú ar ionstraim roinnte riosca do
 bhannaí tionscadail a chur ar fáil. Ar an gcaoi sin beidh na tionscadail TFC in
 ann leas a bhaint as an tionscnamh ina threoirthréimhse. Ba cheart go mbeadh an
 ionstraim le fáil go dtí an 31 Nollaig 2014. Ní rachaidh dliteanas bhuiséad an
 AE thar na leithreasaí buiséid i gcás ar bith; ar an BEI a luíonn an chuid eile
 den riosca.
 Faoi Airteagal 1, ceadófar freisin suas
 le EUR 20 milliún a aistriú ón mbuiséad TFC ar mhaithe le tionscnamh Eoraip 2020 maidir le bannaí le haghaidh tionscadal.
 Ina theannta sin, i Rialachán (CE) Uimh.
 680/2007 ó Рharlaimint na hЕorpa agus ón gComhairle, leagtar síos na rialacha
 ginearálta maidir le deonú chabhair airgid an Aontais i réimse na ngréasán
 iompair agus fuinnimh tras-Eorpach agus cruthaítear freisin an ionstraim
 roinnte riosca “Ionstraim Ráthaíochta Iasachta do Thionscadail GTE-Iompar (LGTT).
 Mar an gcéanna, ní foláir Rialachán Uimh. 680/2007 a
 leasú le cur ar chumas an AE raon feidhme na comhpháirtíochta roinnte riosca
 leis an BEI de bhun LGTT atá ann cheana a mhodhnú agus le cur ar chumas an BEI
 tacú le maoiniú bannaí de bhun an tionscnaimh.
 Mar sin, tá sé mar aidhm
 le hAirteagal 2(1) den togra seo lena leasaítear Airteagal 2 de
 Rialachán (CE) Uimh. 680/2007 sainmhíniú ar ionstraim roinnte riosca agus ar
 fheabhsú creidmheasa do bhannaí tionscadail a chur leis. Ar an gcaoi sin beidh
 na tionscadail iompair agus GTE-F in ann leas a bhaint as an tionscnamh ina
 threoirthréimhse.
 Le hAirteagal 2(2)
 den togra seo, leasaítear Airteagal 4 de Rialachán (CE) Uimh. 680/2007
 agus foráiltear leis gur chuig an BEI a chuirfear gach iarratas ar an ionstraim
 roinnte riosca do bhannaí tionscadail, mar a dhéantar anois de bhun LGTT.
 Faoi Airteagal 2(3)
 den togra, ceadófar suas le EUR 200 milliún ar an iomlán a aistriú ón
 ionstraim Ráthaíochta Iasachta le haghaidh tionscadal GTE-Iompar (LGTT) agus EUR 10
 milliún ón mbuiséad GTE-F ar mhaithe le tionscnamh Eoraip 2020 maidir le bannaí le haghaidh tionscadal. Ní rachaidh dliteanas bhuiséad an AE thar na
 leithreasaí buiséid i gcás ar bith; ar an BEI a luíonn an chuid eile den
 riosca.
 Ionas gur féidir é a chur
 chun feidhme gan mhoill, sonraítear le hAirteagal 3 den togra go
 dtiocfaidh an Rialachán atá beartaithe i bhfeidhm an lá tar éis lá a
 fhoilsithe.
 4.
 IMPLEACHT BHUISÉADACH
 Maoineofar an
 tionscnamh go hiomlán trí bhíthin athdhíriú laistigh de chistiú na gclár atá
 ann cheana in 2012 agus in 2013.
 Tá EUR 500
 milliún curtha ar fáil cheana faoi Rialachán (CE) Uimh. 680/2007 do LGTT, ar
 féidir suas le EUR 200 milliún de a athdhíriú ar bhannaí tionscadail i
 rith na treoirthréimhse i réimse an iompair, mar seo a leanas:
 06 03 03 GTE Iompar suas
 le EUR 200 milliún in 2012-2013
 Is féidir EUR 10 milliún agus EUR 20
 milliún faoi seach a athdhíriú ó na línte buiséid GTE-F agus CIP mar a leanas:
 32 03 02 GTE Fuinneamh suas le
 EUR 10 milliún in 2012-2013 do thionscadail GTE-F
 09 03 01 CIP suas le EUR 20 milliún
 in 2013 do thionscadail TFC agus leathanbhanda
 Tá na hath-leithdháiltí buiséadacha sin
 leagtha amach sa ráiteas airgeadais a ghabhann leis an togra. Ní bheadh aon dliteanais theagmhasacha ar bhuiséad an AE toisc go
 gcuirfí teorainn le ranníocaíocht an AE ag an méid a leithdháilfear chun na
 críche sin sna línte buiséid.
 2011/0301 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena leasaítear Cinneadh Uimh. 1639/2006/CE
 lena mbunaítear Clár Réime Iomaíochais agus Nuálaíochta (2007-2013) agus
 Rialachán (CE) Uimh. 680/2007 lena leagtar síos rialacha ginearálta maidir le
 cabhair airgeadais Chomhphobail a dheonú i réimse na ngréasán tras-Eorpach
 iompair agus fuinnimh
 TÁ PARLAIMINT NA hEORPA AGUS COMHAIRLE
 AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 172 agus Airteagal 173
 (3) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[6],
 Ag féachaint don tuairim ó Choiste na Réigiún[7],
 Ag gníomhú dóibh i gcomhréir leis
 an ngnáthnós imeachta reachtach,
 De bharr an méid seo a leanas:
 (1)
 Le Cinneadh Uimh. 1639/2006/CE ó Pharlaimint na
 hEorpa agus ón gComhairle an 24 Deireadh Fómhair 2006[8] bunaítear an Clár Réime
 Iomaíochais agus Nuálaíochta (CRIM) lena gcuimsítear cineálacha éagsúla beart
 cur chun feidhme a chuirtear i gcrích trí chláir ar leith, ar ceann díobh é an
 “Clár Tacaíochta Beartais Teicneolaíochtaí Faisnéise agus Cumarsáide (TFC)”
 lena gcuirtear tacaíocht ar fáil d'fhonn an margadh inmheánach a neartú i ndáil
 le táirgí agus seirbhísí TFC agus do táirgí agus seirbhísí atá bunaithe ar TFC,
 agus a bhfuil sé d'aidhm aige an nuálaíocht a spreagadh trí bhíthin glacadh TFC
 agus infheistiú ann a chur ar bhonn níos forleithne.
 (2)
 Le Rialachán (CE) Uimh. 680/2007 ó Pharlaimint na
 hЕorpa agus ón gComhairle an 20 Meitheamh 2007[9] leagtar síos rialacha ginearálta
 maidir le cabhair airgeadais Chomhphobail a dheonú i réimse na ngréasán
 tras-Eorpach iompair agus fuinnimh agus cruthaítear freisin an ionstraim
 roinnte riosca ‘Ionstraim Ráthaíochta Iasachta Le hAghaidh Thionscadal
 GTE-Iompair’ (LGTT).
 (3)
 As seo go ceann deich mbliana, beidh infheistíocht
 eisceachtúil i ngréasáin iompair, fuinnimh agus teileachumarsáide na hEorpa ag
 teastáil chun tacú le bearta suaitheanta Eoraip 2020 agus bonneagair
 chliste, uasghrádaithe, lán‐idir-chónasctha a fhorbairt chun comhlánú an mhargaidh
 inmheánaigh a chur chun cinn. Meastar go mbeidh EUR 500 billiún
 riachtanach mar infheistíocht i ngréasán GTE-I. As measc na dtionscadal
 bonneagair atá ábhartha don Eoraip, tá an baol ann nach gcuirfear EUR 100 billiún
 d'infheistíochtaí i gcrích mar gheall ar chonstaicí a bhaineann le bronnadh
 ceadanna, le rialáil agus le maoiniú, agus maoineoidh an earnáil féin EUR 100 billiún
 eile. Is fiú idir EUR 181 billiún agus EUR 273 billiún an
 infheistíocht iomlán is gá le gur féidir cuspóir an Chláir Oibre Dhigitigh a
 bhaint amach, mar atá rochtain thapa ar an idirlíon a sholáthar do gach
 saoránach agus gnólacht Eorpach, agus táthar ag súil leis go mbeidh idir EUR 30 billiún
 agus EUR 100 billiún i gceist le cion na hearnála príobháidí san
 infheistíocht sin.
 (4)
 Sa rún a ghlac sí an 8 Meitheamh 2011 maidir le
 hInfheistíocht sa todhchaí: Creat Airgeadais Ilbhliantúil nua le go mbeadh an
 Eoraip iomaíoch, inbhuanaithe agus uilechuimsitheach[10] dhearbhaigh Parlaimint na
 hEorpa gur cheart don Aontas bearta a dhéanamh go háirithe chun feabhas a chur
 ar an úsáid a bhaintear as cistí an Aontais mar chatalaíoch chun maoiniú breise
 mhealladh ón mBanc Eorpach Infheistíochta (BEI), ón mBanc Eorpach
 Athfhoirgníochta agus Forbartha (BEAF), ó institiúidí idirnáisiúnta airgeadais
 eile agus ón earnáil phríobháideach agus d’fháiltigh sí
 roimh thionscnamh Eoraip 2020 maidir le bannaí le haghaidh tionscadal, mar
 mheicníocht roinnte riosca i bpáirt leis an BEI, lena gcuirtear tacaíocht
 theoranta ar fáil ó bhuiséad an Aontais, lenar cheart go ngiarálfaí cistí an
 Aontais agus go músclófaí spéis na n‐infheisteoirí príobháideacha maidir le
 páirt a ghlacadh i dtionscadail tosaíochta an Aontais i gcomhréir le cuspóirí Eoraip 2020.
 (5)
 Trí ionstraimí airgeadais, is féidir feabhas a chur
 ar éifeachtúlacht an chaiteachais bhuiséid agus éifeachtaí móra iolraitheora a
 bhaint amach maidir le maoiniú a mhealladh ón earnáil phríobháideach agus
 maidir leis an méid infheistíochta arna bhaint amach. Táthar ag súil le 15-20
 mar éifeacht iolraitheora de bharr thionscnamh Eoraip 2020
 maidir le bannaí le haghaidh tionscadal.
 (6)
 Mheabhraigh an Chomhairle an 12 Iúil 2011 nach mór
 measúnú a dhéanamh ar ionstraimí airgeadais maidir leis na héifeachtaí giarála
 a bheadh acu i gcomórtas leis na hionstraimí atá ann cheana, na rioscaí a
 bheadh le cur le cláir chomhardaithe na rialtas agus an baol go ndúnfaí
 institiúidí príobháideacha amach. Sa Teachtaireacht ón gCoimisiún[11] maidir le treoirthionscadal i
 gcomhair thionscnamh Eoraip 2020 maidir le bannaí le
 haghaidh tionscadal agus a mheasúnú tionchair, baintear
 leas as an gcomhairliúchán poiblí a rinneadh agus cuidítear aghaidh a thabhairt
 ar na saincheisteanna thuasluaite.
 (7)
 Tá cuspóir dúbailte ag tionscnamh
 Eoraip 2020 maidir le bannaí le haghaidh tionscadal:
 ar an gcéad dul síos, cabhrú tionscadal a mhaoiniú a dtugann beartas na hEorpa
 tosaíocht dóibh, agus ar an dara dul síos, rannpháirtíocht na hearnála
 príobháidí a éascú i maoiniú fadtéarmach tionscadal bonneagair ag na margaí
 caipitil. Leis an tionscnamh, athdhíreofar roinnt caiteachais as buiséad an AE
 ar réimsí a chuirfidh feabhas ar fhás, agus smacht buiséadach an Aontais agus
 uasteorainneacha an Chreata Airgeadais Ilbhliantúil mar atá sé anois á gcur san
 áireamh.
 (8)
 Is í an chéad ionstraim airgeadais í a rachaidh
 chun tairbhe tionscadal bonneagair i roinnt earnálacha a bhfuil riachtanais
 mhaoiniúcháin chomchosúla acu agus mar sin is mó na buntáistí a sholáthróidh sí
 ó thaobh an tionchair ar an margadh, na héifeachtúlachta riaracháin agus úsáide
 acmhainní de. Ionstraim chomhtháite a bheidh ann i gcomhair geallsealbhóirí i
 mbonneagar, amhail airgeadaithe, na húdaráis phoiblí, cuideachtaí tógála agus
 oibreoirí.
 (9)
 Faoi thionscnamh Eoraip 2020
 maidir le bannaí le haghaidh tionscadal, d'eiseodh
 cuideachtaí tionscadail na bannaí agus d’úsáidfí buiséad an Aontais mar aon le
 maoiniú ó chomhpháirtí airgeadais chun cáilíocht chreidmheasa na mbannaí a
 fheabhsú chun infheisteoirí de chuid mhargadh an chaipitil fhiachais a
 mhealladh, amhail cistí pinsean agus cuideachtaí árachais.
 (10)
 Trí thacaíocht an Aontais, ba cheart an riosca, ar
 dlúthchuid de bhannaí i gcomhair tionscadal é, a mhaolú sa mhéid is go mbeidh
 rannpháirtithe an mhargaidh chaipitil toilteanach infheistiú i méid níos mó de
 bhannaí tionscadal bonneagair seachas mar a dhéanfaidís gan tacaíocht an
 Aontais.
 (11)
 Níor cheart téarnamh geilleagrach na hEorpa a chur
 sa ghábh i ngeall ar mhéadú an bhrú tráchta, ar naisc fuinnimh a bheith in
 easnamh ná ar aon mhoilliú ar fhódú an leathanbhanda toisc é a bheith deacair
 ag tionscadail bhonneagair teacht ar mhaoiniú príobháideach fadtéarmach nó ar
 chistiú poiblí.
 (12)
 Ní éascóidh an t-athbhreithniú atá na Ballstáit a
 dhéanamh ar a gcuid clár infheistíochta bonneagair, i gcomhthéacs a ndéine
 aireagais agus a n‐athchóirithe struchtúir, an dlús atá riachtanach a chur leis
 an infheistíocht sa bhonneagar. Ina theannta sin, tá iasachtú fadtéarmach na
 mbanc i gomhair tionscadal bonneagair fós neamhleor agus costasach, rud a
 fhágann go bhfuil gá le foinsí iomaíocha maoiniúcháin fiachais eile.
 (13)
 Ach níl sé éasca teacht ar mhaoiniú mhargadh an
 chaipitil fiachais i gcomhair tionscadal bonneagair san Aontas. Mar gheall ar
 ilroinnt na margaí bannaí ar fud an AE, mar aon le méid agus le castacht na
 dtionscadal bonneagair a fhágann gur fada na hagaí tionscanta a theastaíonn le
 tionscadail a ullmhú, is iomchuí agus is tráthúil an rud é tabhairt faoin
 gceist seo ar leibhéal an Aontais trí bhíthin próisis bhrostaithe a bheidh go
 maith chun cinn ar an tsaoráid chónasctha don Eoraip.
 (14)
 Dá bhrí sin, ba cheart treoirthréimhse a sheoladh
 do thionscnamh Eoraip 2020 maidir le bannaí le
 haghaidh tionscadal, le linn tréimhse an chreata
 airgeadais reatha chun maoiniú mhargadh an chaipitil fiachais a fhorbairt i
 réimse an bhonneagair go ginearálta agus raon na n‐ionstraimí airgeadais atá ar
 fáil faoi láthair do thionscadail iompair a leathnú.
 (15)
 Chun treoirthréimhse thionscnamh
 Eoraip 2020 maidir le bannaí le haghaidh tionscadal a
 chur chun feidhme, ba cheart Cinneadh Uimh. 1639/2006/CE agus Rialachán (CE)
 Uimh. 680/2007 a leasú. Tá sé mar aidhm leis an treoirthréimhse sin tacú le
 tionscadail bhonneagair a bhfuil acmhainneacht tráchtála iontu sna hearnálacha
 iompair, fuinnimh agus TFC, agus féadfar an tionscnamh a shíneadh chuig
 earnálacha eile tar éis 2013.
 (16)
 I bhfianaise shaineolas seanbhunaithe an BEI, toisc
 gur príomh‐airgeadaí na dtionscadal bonneagair é agus ós rud é go bhfuil sé
 bunaithe faoin gConradh mar chomhlacht airgeadais an AE, ba cheart don
 Choimisiún páirt thabhairt don BEI i gcur chun feidhme na treoirthréimhse seo.
 Ba cheart saintéarmaí agus sainchoinníollacha an chomhair a leagan síos, lena n‐áirítear
 roinnt an riosca agus luach saothair an BEI, i gcomhaontú idir an Coimisiún
 agus an BEI.
 (17)
 Ba cheart treoirthréimhse thionscnamh
 Eoraip 2020 maidir le bannaí le haghaidh tionscadal a
 sheoladh mar ullmhúchán i gcomhair na Saoráide Cónasctha don Eoraip. Tríd an treoirthréimhse, cabhrófar chun an bealach a réiteach don
 ionstraim airgeadais roinnte riosca faoi chuimsiú na Saoráide Cónasctha don
 Eoraip.
 (18)
 Beidh gach iarratas ar thacaíocht, ar roghnú agus
 ar chur chun feidhme na dtionscadal faoi réir dhlí an Aontais, go háirithe
 maidir le státchabhair, agus beidh sé mar aidhm aige gan aon saobhadh margaidh
 a chruthú nó a mhéadú.
 (19)
 Ba cheart an treoirthréimhse a mhaoiniú trí chistí
 buiséid a athdhíreofar in 2012 agus in 2013 ó na cláir iompair, fuinnimh agus
 theileachumarsáide atá ann cheana. Chun na críche sin, d’fhéadfaí suimeanna
 chomh hard le EUR 200 milliún a athdhíriú le haghaidh an tionscnaimh seo ó
 bhuiséad GTE-I, suas le EUR 20 milliún ó bhuiséad an Chláir Réime
 Iomaíochais agus Nuálaíochta agus chomh hard le EUR 10 milliún ó bhuiséad GTE-F. Cuireann an buiséad atá le fáil
 srian le raon an tionscnaimh, é sin agus le líon na
 dtionscadal ar féidir tacú leo.
 (20)
 Ba cheart don BEI cistí buiséadacha a iarraidh ar
 bhonn raon tionscadal a mheasfaidh an BEI a bheith oiriúnach agus gur dócha go
 gcuirfear i gcrích iad. Ba cheart aon iarratas dá leithéid a dhéanamh roimh an
 31 Nollaig 2013. I ngeall ar an gcastacht a bhaineann le mórthionscadail bhonneagair,
 d’fhéadfaí an formheas féin a dhéanamh níos déanaí, ach gan é a bheith níos
 déanaí ná an 31 Nollaig 2014.
 (21)
 Le go mbeidh éifeacht leis na bearta dá
 bhforáiltear sa Rialachán seo, ba cheart don Rialachán seo teacht i bhfeidhm an
 lá tar éis a fhoilsithe.
 TAR ÉIS AN RIALACHÁN SEO A GHLACADH:
 Airteagal 1
 Leasuithe
 ar Chinneadh Uimh. 1639/2006/CE
 Leasaítear Cinneadh Uimh. 1639/2006/CE mar seo
 a leanas:
 1. Cuirtear an méid seo a leanas in ionad
 phointe (b) in Airteagal 26(2):
 “(b) an nuálaíocht a spreagadh trí bhíthin
 glacadh TFC agus leathanbhanda agus infheistiú iontu a chur ar bhonn níos
 forleithne;"
 2. Leasaítear Airteagal 31 mar seo a
 leanas:
 (a) Cuirtear an méid seo a leanas in ionad
 mhír 2:
 "2. ‘Beidh d’aidhm ag na tionscadail an
 nuálaíocht, aistriú teicneolaíochtaí agus leathadh teicneolaíochtaí nua atá
 réidh don mhargadh a chur chun cinn.
 Féadfaidh an tAontas deontas a bhronnadh mar
 rannchuidiú le buiséad na dtionscadal dá dtagraítear i mír 1(a).
 De rogha air sin, féadfaidh an tAontas
 ranníocaíocht airgeadais a dhéanamh leis an BEI ar mhaithe le soláthar agus
 leithdháileadh caipitil d’iasachtaí nó do ráthaíochtaí a eiseoidh an BEI ar
 bhonn a acmhainní dílse féin de réir na hionstraime roinnte riosca do bhannaí
 tionscadail dá dtagraítear i mír 2a go mír 2d."
 (b) Cuirtear na míreanna seo a leanas ó 2a go
 2d isteach:
 "2a. Ciallaíonn ionstraim roinnte riosca
 i gcomhair bannaí tionscadail feabhsú creidmheasa a chomhlíonann na critéir seo
 a leanas:
 (a) tá sé i bhfoirm iasachta nó ráthaíochta
 arna deonú ag an BEI i bhfabhar maoiniú arna sholáthar do thionscadail i réimse
 TFC agus an leathanbhanda;
 (b) cumhdaíonn sé na riosca fónaimh d'fhiachas
 atá ag tionscadal agus maolaíonn sé riosca creidmheasa na sealbhóirí bannaí;
 (c) ní bhaintear úsáid as ach le haghaidh na
 dtionscadal sin a bhfuil a n‐inmharthanacht airgeadais bunaithe ar ioncam an
 tionscadail.
 2b. Beidh nochtadh an
 Aontais don ionstraim roinnte riosca le haghaidh bannaí tionscadail, lena n‐áirítear
 táillí bainistíochta agus costais incháilithe eile, teoranta go docht don mhéid
 ranníocaíocht an Aontais leis an ionstraim roinnte riosca le haghaidh bannaí
 tionscadail agus ní bheidh aon dliteanas eile ar bhuiséad ginearálta an
 Aontais. Is ar an BEI a bheidh an riosca fuílligh is gné dhílis de gach oibríocht.
 2c. Leagfar síos téarmaí
 agus coinníollacha mionsonraithe maidir le cur chun feidhme na hionstraime
 roinnte riosca le haghaidh bannaí tionscadail, lena n‐áirítear an faireachán
 agus an rialú uirthi, i gcomhaontú tarmligin idir an Coimisiún agus an BEI.
 2d. In
 2013, féadfar suim suas le EUR 20 milliún a úsáid ón mbuiséad arna
 leithdháileadh chun an beartas TFC agus leathanbhanda a shaothrú i gcomhréir
 leis na rialacha atá leagtha amach i bpointe (b) d’Iarscríbhinn I. Féadfaidh an ionstraim roinnte riosca aon ioncam
 a fhaightear taobh istigh den tréimhse infheistíochta a athúsáid d’iasachtaí
 agus do ráthaíochtaí nua".
 Airteagal 2
 Leasuithe
 ar Rialachán (CE) Uimh. 680/2007
 Leasaítear Rialachán
 (CE) Uimh. 680/2007 mar seo a leanas:
 (1) In Airteagal 2:
 cuirtear pointe 14 agus pointe 15 isteach:
 “14. ciallaíonn 'ionstraim roinnte riosca i
 gcomhair bannaí tionscadail' feabhsú creidmheasa a sholáthraítear do
 thionscadail leasa choitinn. Cumhdaíonn an ionstraim roinnte riosca i gcomhair
 bannaí tionscadail na riosca fónaimh d'fhiachas atá ag tionscadal agus
 maolaíonn sí riosca creidmheasa na sealbhóirí bannaí. Ní bhaintear úsáid aisti
 ach le haghaidh na dtionscadal úd a bhfuil a n‐inmharthanacht airgeadais
 bunaithe ar ioncam an tionscadail.
 15. Ciallaíonn 'feabhsú creidmheasa'
 iasacht nó ráthaíocht ón BEI a úsáid chun cáilíocht chreidmheasa fhiachas an
 tionscadail a fheabhsú.”
 (2) Sa chéad mhír d’Airteagal 4:
 cuirtear an abairt seo a
 leanas isteach:
 "Cuirfear iarratais
 ar ionstraimí roinnte riosca i gcomhair bannaí tionscadail de bhun
 phointe (g) d’Airteagal 6(1) chuig an BEI i gcomhréir le nós imeachta
 iarratais caighdeánach an BEI."
 (3) Leasaítear Airteagal 6(1)
 mar seo a leanas:
 (a) i bpointe (d),
 cuirtear an abairt seo a leanas isteach:
 "In 2012 agus in 2013
 féadfar suim suas le EUR 200 milliún a athdhíriú ar mhaithe leis an
 ionstraim roinnte riosca i gcomhair bannaí tionscadail in earnáil an
 iompair."
 (b) cuirtear pointe (g)
 isteach mar seo a leanas isteach:
 '(g) ranníocaíocht
 airgeadais leis an BEI ar mhaithe le soláthar agus leithdháileadh caipitil
 d’iasachtaí nó do ráthaíochtaí a eiseoidh an BEI ar bhonn a acmhainní dílse
 féin de réir na hionstraime roinnte riosca i gcomhair bannaí tionscadail i
 réimse GTE-I agus GTE-F. Beidh nochtadh an Aontais don ionstraim roinnte riosca
 le haghaidh bannaí tionscadail, lena n‐áirítear táillí bainistíochta agus
 costais incháilithe eile, teoranta go docht don mhéid ranníocaíocht an Aontais
 leis an ionstraim roinnte riosca le haghaidh bannaí tionscadail agus ní bheidh
 aon dliteanas eile ar bhuiséad ginearálta an Aontais. Is ar an BEI a bheidh an
 riosca fuílligh is gné dhílis de gach oibríocht. Leagfar síos téarmaí agus
 coinníollacha mionsonraithe maidir le cur chun feidhme na hionstraime roinnte
 riosca le haghaidh bannaí tionscadail, lena n‐áirítear an faireachán agus an
 rialú uirthi, i gcomhaontú tarmligin idir an Coimisiún agus an BEI. In 2012
 agus in 2013 féadfar suim suas le EUR 210 milliún, a bheidh suas le EUR 200
 milliún de i gcomhair tionscadal iompair agus suas le EUR 10 milliún de i
 gcomhair tionscadal fhuinnimh, a athdhíriú chun na hionstraime roinnte riosca i
 gcomhair bannaí tionscadail i gcomhréir leis an nós imeachta dá dtagraítear in Airteagal 15(2)
 ó na línte buiséid GTE-I (LGTT) agus GTE-F, faoi seach. Féadfaidh
 an ionstraim roinnte riosca le haghaidh bannaí tionscadail aon ioncam a
 fhaightear taobh istigh den tréimhse infheistíochta a athúsáid d’iasachtaí agus
 do ráthaíochtaí nua".
 Airteagal 3
 Tiocfaidh an Rialachán seo i bhfeidhm an
 lá tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 RÁITEAS AIRGEADAIS REACHTACH LE
 hAGHAIDH TOGRAÍ
 1. LEAGAN AMACH AN TOGRA/AN TIONSCNAIMH
 1.1. Teideal an togra/an tionscnaimh
 1.2. Réimse/réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóir(í)
 1.5. Na
 forais leis an togra/an tionscnamh
 1.6. Fad
 agus tionchar airgeadais
 1.7. Modh(anna)
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteideal/ceannteidil
 an chreata airgeadais ilbhliantúil agus an líne/na línte buiséid lena mbaineann
 3.2. An
 tionchar a mheastar a bheidh ar chaiteachas
 3.2.1. Achoimre ar an tionchar a mheastar a
 bheidh ar chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Rannpháirtíocht
 tríú páirtithe sa mhaoiniú
 3.3. An tionchar a mheastar a
 bheidh ar ioncam
 RÁITEAS
 AIRGEADAIS REACHTACH LE hAGHAIDH TOGRAÍ
 1. LEAGAN AMACH AN TOGRA/AN TIONSCNAIMH
 1.1. Teideal an togra/an
 tionscnaimh
 Togra le haghaidh Rialacháin ó Pharlaimint na
 hEorpa agus ón gComhairle lena leasaítear Cinneadh Uimh. 1639/2006/CE lena
 mbunaítear Clár Réime Iomaíochais agus Nuálaíochta (2007-2013) agus Rialachán
 (CE) Uimh. 680/2007 lena leagtar síos rialacha ginearálta maidir le cabhair
 airgeadais Chomhphobail a dheonú i réimse na ngréasán tras-Eorpach iompair agus
 fuinnimh.
 1.2. Réimse/réimsí beartais lena
 mbaineann i gcreat ABM/ABB[12]
 Réimse beartais: Gnóthaí Eacnamaíochta agus
 Airgeadais
 Gníomhaíocht ABB: Oibríochtaí
 agus ionstraimí airgeadais
 Réimse beartais: Soghluaisteacht agus
 Iompar
 Gníomhaíocht ABB: Gréasáin
 Thras-Eorpacha
 Réimse beartais: An tSochaí Faisnéise agus
 na Meáin
 Gníomhaíochtaí: Glacadh TFC (0903)
 Réimse beartais: Fuinneamh
 Gníomhaíocht ABB: Gréasáin
 Thras-Eorpacha (3203)
 1.3. An cineál togra/tionscnaimh
 Baineann an
 togra/tionscnamh le gníomhaíocht a athdhíríodh i dtreo gníomhaíochta nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 An
 tSaoráid Chónasctha don Eoraip a ullmhú
 Tacú
 le forbairt bonneagar fuinnimh lena n‐áiritheofar leanúnachas agus slánú an
 tsoláthair fuinnimh agus ar an gcaoi sin feidhmiú ceart an gheilleagair
 Chun
 idirnaisc agus idir-inoibritheacht na ngréasán iompair a áirithiú
 Tacú
 le glacadh TFC
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Cuspóir sonrach: Líon na dtionscadal iompair,
 fuinnimh agus leathanbhanda a fhaigheann tacaíocht.
 Gníomhaíocht ABB:
 ECFIN: Oibríochtaí agus ionstraimí airgeadais
 MOVE Idirnaisc agus idir-inoibritheacht na
 ngréasán ach na scrogaill a dhíbirt
 INFSO Glacadh TFC (0903)
 ENER Feabhas a chur ar shábháilteacht an
 tsoláthair fuinnimh trí bhíthin bonneagair
 1.4.3. An toradh agus an tionchar a
 bhfuil súil leo
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Is é cuspóir an tionscnaimh tacú le hathbheochan
 na margaí bannaí tionscadal san Eoraip agus féachaint chuige gur fusa do
 thionscadail bhonneagair maoiniú a fháil. Ionstraim airgeadais roinnte riosca
 nua é tionscnamh Eoraip 2020 maidir le bannaí le
 haghaidh tionscadal atá le tabhairt isteach sna beartais
 GTE don iompar, don fhuinneamh agus don teileachumarsáid, go háirithe maidir
 leis an leathanbhanda. Is é is aidhm aige an earnáil phríobháideach a spreagadh
 le go gcuirfeadh sí breis maoiniú fiachais ar fáil do ghníomhaíochtaí
 tionscadal bonneagair san Eoraip.
 Mar chuid de bhuiséad an Chláir Réime Iomaíochais
 agus Nuálaíochta (CIP), an GTE-I agus GTE-F, infheistítear buiséad an AE -
 seachas é a úsáid mar dheontas - i bhfoirm soláthairtí agus leithdháiltí
 caipitil sa Bhanc Eorpach Infheistíochta (BEI) d’fhonn cuid de riosca an BEI a
 chumhdach agus tionscadail bhonneagair á maoiniú aige de réir an tionscnaimh
 seo.
 A bhuí leis an tsaoráid seo a chur chun feidhme,
 ba cheart:
 a) go bhféadfadh an BEI méid iasachtaithe ba mhó a
 mhaoiniú ar mhaithe le tionscadail bhonneagair agus freisin ar mhaithe le
 tionscadail bhonneagair a mbeadh priaclach ag baint leo ach ar féidir a bheith
 "cinnte" go mbeidh rath orthu.
 b) go bhféadfadh cistiúchán buiséid an AE éifeacht
 iolraitheora a bheith aige ar an infheistíocht phríobháideach sa bhonneagar, sa
 chaoi is go bhféadfadh EUR 1 as cistí an AE a leithdháilfí ar an
 tionscnamh idir EUR 15 agus EUR 20 d’infheistíocht a ghineadh i
 dtionscadail bhonneagair na hEorpa.
 Mar sin féin, i bhfianaise na méideanna atá le
 fáil de bhun na línte buiséid agus toisc gan iad a bheith in‐idirmhalartaithe
 sa treoirthréimhse, meastar nach mó ná 5-14 líon na dtionscadal bonneagair ar
 féidir tacú leo. Braithfidh an líon measta seo de thionscadail, den chuid is mó
 de, ar a méid agus ar ghlacadh an mhargaidh leo.
 1.4.4 Táscairí a léiríonn toradh
 agus tionchar
 Is é an cuspóir é maoiniú fiachais an mhargaidh
 chaipitil a mhéadú do thionscadail bhonneagair atá incháilithe do thacaíocht de
 bhun Rialachán Uimh. 690/2007 agus Cinneadh Uimh. 1639/2006/CE. Mar sin
 cuirfear an táscairí seo a leanas i bhfeidhm:
 - Líon na dtionscadal GTE-I, GTE-F agus leathanbhanda
 a fuair maoiniú ón BEI de bhun an tionscnaimh.
 - An éifeacht iolraitheora a baineadh amach,
 carnach agus de réir earnála. Meastar go mbeidh an éifeacht iolraitheora chomh
 hard le 15-20 maidir le tacaíocht bhuiséad an AE i gcomparáid leis an infheistíocht
 iomlán a chruinneofar do na tionscadail a dtacaítear leo de bhun an tionscnaimh
 agus théarmaí na n‐idirbheart.
 - Méid an mhaoiniúcháin ó mhargadh an chaipitil
 fiachais a chruinneofar do na tionscadail seo - carnach agus de réir na
 hearnála atá i gceist.
 Bunófar an faireachán a dhéanfar ar na torthaí ar
 thuairisciú an BEI agus ar thaighde margaidh.
 1.5. Na forais leis an
 togra/tionscnamh
 1.5.1 Na ceanglais is gá a shásamh
 sa ghearrthéarma nó san fhadtéarma
 I ngeall ar dhéine na mbeartas airgeadais sna
 Ballstáit, tá an baol ann nach gcuirfear i gcrích tionscadail bhonneagair ar le
 leas an AE iad luath go leor le go mbainfear amach cuspóirí Eoraip 2020
 agus ar an gcaoi sin go gcuirfear téarnamh agus forás eacnamaíoch an AE sa
 ghábh.
 Ina theannta sin, i ngeall ar na deacrachtaí
 leachtachta agus riosca a tháinig le linn na géarchéime airgeadais, is amhlaidh
 a ghiorraigh na bainc tréimhsí aibíochta a gcuid iasachtaí agus a chuir siad
 lena gcuid riachtanas maidir le praghsáil agus comhthaobhacht i gcás tionscadal
 bonneagair. Cé gur féidir a aithint ar na margaí fiachais bhanc go bhfuil siad
 ag téarnamh, is deacair i gcónaí do thionscadail bhonneagair teacht ar mhaoiniú
 fiachais fadtéarmach. Is mó dá réir sin an tábhacht a d’fhéadfadh a bheith le
 margaí bannaí mar fhoinse mhaoiniúcháin. Ach toisc nach bhfuil aon bhearta
 buana á gcur i bhfeidhm faoi láthair le feabhas a chur ar an gcreidmheas
 poiblí, níor cuireadh aon oibríochtaí bannaí i gcrích i réimse an GTE-I, an
 GTE-F nó an leathanbhanda le blianta beaga anuas.
 Tá de chuspóir ag tionscnamh Eoraip 2020
 maidir le bannaí le haghaidh tionscadal an feabhsú
 creidmheasa sin a chur ar fáil a theastaíonn d’fhonn infheisteoirí an mhargaidh
 chaipitil a mhealladh agus d’fhonn aicme sócmhainní nua a chruthú i dtéarmaí
 bannaí tionscadail bhonneagair. I gcomhthéacs an téarnaimh eacnamaíoch agus na
 mbeart tacaíochta lena spreagtar an forás, is gá an tionscnamh a sheoladh nuair
 a bheidh infheisteoirí an mhargaidh chaipitil tosaithe ag lorg deiseanna
 infheistíochta níos fadtéarmaí atá mós slán. Chun iompraíocht an mhargaidh a
 spreagadh agus le gurb éifeachtaí a fhéadfar na hionstraimí airgeadais a chur
 chun feidhme i gcomhthéacs na saoráide cónasctha don Eoraip, ní foláir
 treoirthréimhse a sheoladh, chun an margadh a thástáil freisin sa chaoi gur
 féidir an dearadh a optamú don tréimhse i ndiaidh 2013.
 1.5.2 Luach breise a bhaineann le
 rannpháirteachas an AE
 Comhlánóidh an tionscnamh iasachtú na mbanc,
 seachas a áit siúd a ghlacadh, agus ar an gcaoi sin cuirfear foinse mhaoiniúcháin
 fiachais fhadtéarmaigh a bheidh nua agus iomaíoch ar fáil do na tionscadail. Ní
 ann d'ionstraimí inchurtha eile a mheallfadh maoiniú an mhargaidh chaipitil go
 dtí príomhthionscadail bhonneagair an AE.
 Ní foláir teacht ar réitigh nuálacha a chuirfidh
 sciar níos mó den choigilteas príobháideach san AE agus ar an gcoigríoch ag
 obair do thionscadail bhonneagair, agus ar an gcaoi sin an brú ar na buiséid
 phoiblí náisiúnta a mhaolú. Comhlánóidh oibríochtaí maoiniúcháin an BEI faoi thionscnamh Eoraip 2020 maidir le bannaí le haghaidh tionscadal na gníomhaíochtaí a chuirtear i gcrích de bhun na n‐ionstraimí
 fiachais agus cothromais, Marguerite agus an Ráthaíocht Iasachta do GTE-Iompar
 (LGTT).
 Uirlis éifeachtach shofheicthe is ea Oibríochtaí
 Maoiniúcháin an BEI lena dtacaítear le tionscadail bhonneagair i réimse an
 iompair, an fhuinnimh agus TFC a bhfuil tábhacht leo maidir le cur chun feidhme
 na straitéise Eoraip 2020. Cuireann an BEI na buntáistí airgeadais ar fad
 a thagann de bharr thacaíocht an AE agus na costais tharraingteacha
 chistiúcháin a theachtann sé ar fáil ina n‐iomláine do thairbhithe deiridh i
 bhfoirm rátaí úis iomaíocha.
 Foráiltear leis an ionstraim roinnte riosca seo
 maidir leis an taca airgeadais sin de chuid an AE atá riachtanach do thionscadail
 nach dtiocfadh de ghnáth faoi réir threoirlínte agus chritéir caighdeánacha an
 BEI.
 1.5.3 Ceachtanna a foghlaimíodh ó
 thaithí chomhchosúil roimhe seo
 Tá gearrchuntas agus anailís ar na torthaí sa
 mheasúnú tionchair a ghabhann leis an togra seo.
 Is léir ón taithí a fuarthas leis an Ionstraim
 Ráthaíochta Iasachta do GTE-Iompar (LGTT) go bhfuil aga nach beag ag teastáil
 le gur féidir a chur ina luí ar na margaí airgeadais, na comhairleoirí
 airgeadais agus dlí, na húdaráis phoiblí agus urraitheoirí agus oibreoirí na
 dtionscadal gur cheart glacadh le smaointe nua sa chaoi go dtuigfidís an
 éifeacht fhabhrach a bheadh ag an LGTT ar struchtúrú airgeadais na dtionscadal.
 Seoladh LGTT in 2007 agus rud úrnua a bhí ann, ionstraim thiomnaithe lena
 gcumhdófaí rioscaí oibriúcháin tar éis thréimhse tógála na dtionscadal
 bonneagair iompair. Dá bhrí sin, is den tábhacht é treoirthréimhse a sheoladh
 do thionscnamh Eoraip 2020 maidir le bannaí le
 haghaidh tionscadal le gur féidir teacht i dtír ar
 mhóiminteam na ngeallsealbhóirí sin a chuir fáilte roimh an tionscnamh.
 1.5.4 Comhchuibheas agus sineirge a
 d'fhéadfadh a bheith ann le hionstraimí ábhartha eile
 Tá an tionscnamh seo ag luí leis an straitéis Eoraip 2020,
 leis an togra maidir leis an tsaoráid chónasctha don Eoraip a chur chun feidhme
 agus leis an Suirbhé Bliantúil ar Fhás.
 Cuirfidh an tsaoráid chónasctha don Eoraip an
 creat fadtéarmach ar fáil lena n‐áiritheofar go bhforbrófar agus go gcuirfear
 chun feidhme tionscadail i réimsí an fhuinnimh, an iompair agus na
 teileachumarsáide go tráthúil éifeachtach. Féadfaidh straitéis chuimsitheach i leith deiseanna tosaíochta do thionscadail
 bhonneagair, mar a mhol an Coimisiún an 29 Meitheamh 2011[13], breis maoiniúcháin a
 mhealladh ón earnáil phríobháideach agus ag an am céanna cur le comhlánú an
 mhargaidh inmheánaigh. Tá an straitéis, lena n‐áirítear roghnú na dtionscadal
 atá incháilithe don chistiúchán, trédhearcach, rud lena n‐áirithítear
 ardleibhéal cinnteachta do na geallsealbhóirí uile. Laistigh den straitéis, ní
 foláir na tosaíochtaí beartais, na rialacháin, na scéimeanna dreasachta,
 comhordú dlúth idir na geallsealbhóirí, feachtais faisnéise agus feasachta a
 leagan síos sa chaoi go mbunófar na coinníollacha iomlána don infheistíocht sa
 bhonneagar, go n‐athrófar iompraíocht na ngeallsealbhóirí agus go gcuirfear
 dlús leis na hidirghabhálacha. Bheadh deontais agus ionstraimí airgeadais, gach
 ceann faoi shraith leithleach rialacha airgeadais, ar fáil ar bhealach
 comhordaithe.
 Tá gá le hionstraimí airgeadais chun constaicí
 sonracha a laghdú lena gcuirtear bac ar shreabhadh an mhaoiniúcháin fhiachais
 agus chothromais. Is é a bpríomhchuspóir an earnáil phríobháideach a chur ag
 maoiniú tionscadal agus an obair sin a éascú di. Ag an am céanna, trí
 ghníomhaíocht infheistíochta i dtionscadail bhonneagair a mhéadú, spreagfar
 forbairt fhoriomlán na margaí airgeadais i ndiaidh na géarchéime, géarófar ar
 luas an téarnaimh eacnamaíoch agus cuirfear an forás chun cinn. Beidh tionscnamh Eoraip 2020 maidir le bannaí le haghaidh tionscadal ina chuid dhílis d’ionstraimí roinnte riosca na saoráide cónasctha don
 Eoraip don tréimhse 2014-2020. Is é príomhchuspóir na treoirthréimhse in
 2012-2013 tacaíocht láithreach a thabhairt do na tionscadail bhonneagair agus
 ullmhú le haghaidh tréimhse oibrithe an tionscnaimh in 2014-2020.
 1.6. Fad agus tionchar airgeadais
 Cur chun feidhme le tréimhse thosaigh idir 2012 go
 dtí 2013.
 1.7 Modh(anna) bainistíochta atá
 beartaithe[14]
 Comhbhainistíocht agus na cúraimí cur chun feidhme
 á dtarmligean chuig an BEI:
 I gcomhréir leis na forálacha reatha, foráiltear
 sa togra go maoineoidh an BEI tionscadail infheistíochta i gcomhréir lena chuid
 rialacha agus a nósanna imeachta féin. Tá an Coimisiún freagrach as na
 leithreasaí buiséid a bhainistiú. Déanfaidh an BEI agus an Coimisiún comhaontú
 lena leagfar síos na forálacha agus na nósanna imeachta a bhaineann le cur chun
 feidhme an Chinnidh atá á bheartú.
 2. BEARTA BAINISTÍOCHTA
 2.1. Rialacha faireacháin agus
 tuairiscithe, bainistíocht agus rialú
 Bainisteoidh an BEI a chuid Oibríochtaí Airgeadais
 i gcomhréir lena chuid rialacha agus nósanna imeachta féin, lena n‐áirítear
 bearta iomchuí iniúchta, rialaithe agus faireacháin. Mar a bhforáiltear dó i
 Reacht an BEI, tá Coiste Iniúchóireachta an BEI, agus iniúchóirí seachtracha ag
 tacú leis, freagrach as a dheimhniú go bhfuil oibríochtaí agus cuntais an BEI
 ceart de réir na rialacha. Formheasann Bord Gobharnóirí an BEI cuntais an BEI
 go bliantúil.
 Ina theannta sin, déanann Bord Stiúrthóirí an BEI,
 ar a bhfuil Stiúrthóir agus Stiúrthóir malartach a sheasann thar ceann an
 Choimisiúin, gach Oibriú Maoiniúcháin de chuid an BEI a fhormheas agus déanann
 sé faireachán go bhfuil an BEI á bhainistiú i gcomhréir lena Reacht agus leis
 na treoracha ginearálta atá leagtha síos ag an mBord Gobharnóirí.
 Sa chomhaontú trípháirteach idir an Coimisiún, an
 Chúirt Iniúchóirí agus an BEI, a rinneadh i nDeireadh Fómhair na bliana 2003
 agus a athnuadh go ceann tréimhse ceithre bliana eile in 2007, sonraítear na
 rialacha ar dá réir a chaithfidh an Chúirt Iniúchóirí a cuid iniúchtaí a chur i
 bhfeidhm ar Oibríochtaí Maoiniúcháin an BEI a fuair ráthaíocht ón AE.
 De bhun Airteagal 49 den Chomhaontú
 Idirinstitiúideach, tuairisceoidh an Coimisiún chun an údaráis bhuiséadaigh
 gach bliain ar ghníomhaíochtaí an BEI.
 Ina theannta sin, cuirfidh an BEI sonraí
 staidrimh, airgeadais agus cuntasaíochta ar fáil don Choimisiún ar gach ceann
 d’Oibríochtaí Maoiniúcháin an BEI, de réir mar is gá lena chuid dualgas
 tuairiscithe nó le hiarratais ó Chúirt Iniúchóirí na hEorpa a chomhlíonadh,
 chomh maith le deimhniú iniúchóra ar na méideanna gan íoc in Oibríochtaí
 Maoiniúcháin an BEI.
 Ar áireamh leis an bhfaireachán a dhéanfaidh an
 Coimisiún de réir phrionsabail na dea‐bhainistíochta, beidh tuarascálacha
 rialta a tharraingeofar suas ar an dul chun cinn a rinneadh maidir leis an
 tionscnamh a chur chun feidhme thrí bhíthin an fheidhmithe airgeadais, ar na
 torthaí agus ar tháscairí iarmharta. Cuimseoidh an tuairisciú de bhun Airteagal 49
 den chomhaontú Idirinstitiúideach roinn ar an tionscnamh seo.
 Ar deireadh thiar, tá rún ag an gCoimisiún
 meastóireacht a dhéanamh ar an treoirthréimhse sa dara leath den bhliain 2013
 féachaint cé mar a d’éirigh leis le linn na gearrthréimhse oibríochta seo agus
 cé na ceachtanna is féidir a fhoghlaim don chur chun feidhme i ndiaidh 2013
 laistigh den tsaoráid chónasctha don Eoraip.
 2.2. Bearta chun calaois agus
 neamhrialtachtaí a chosc
 Toisc go bhfuil an bhainistíocht oibríochtúil a
 dhéanfaidh an BEI i dtreis sa tionscnamh seo, tá an tionscnamh arna thógáil ar
 bhonn an rialaithe agus an fhaireacháin atá ar bun cheana don ionstraim
 Ráthaíochta Iasachta do thionscadail GTE-Iompar (LGTT). Is ar an BEI atá an
 phríomhfhreagracht maidir le bearta coiscthe calaoise a ghlacadh, agus ní mór
 dó go háirithe “Beartas an BEI maidir le hÉilliú, Calaois, Claonpháirteachas,
 Comhéigean, Sciúradh Airgid agus Maoiniú na Sceimhlitheoireachta a chosc agus
 dhíspreagadh”, mar a glacadh é in Aibreán na bliana 2008, a cur i bhfeidhm ar
 na hoibríochtaí a mhaoineofar.
 Cuimsíonn rialacha agus nósanna imeachta an BEI,
 idir na socruithe mionsonraithe d’fhonn cur in aghaidh na calaoise agus an
 éillithe, inniúlacht OLAF maidir le himscrúduithe inmheánacha a chur i gcrích.
 Go háirithe, i mí Iúil 2004, ghlac Bord Gobharnóirí an BEI cinneadh “maidir le
 téarmaí agus coinníollacha na n‐imscrúduithe inmheánacha a bhaineann le cosc na
 calaoise, an éillithe nó aon ghníomhaíochta neamhdhleathaí a dhéanfadh dochar
 do leasanna airgeadais na gComhphobal".
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteideal/ceannteidil an
 chreata airgeadais ilbhliantúil agus an líne/na línte buiséid caiteachais ar a n‐imrítear
 tionchar
 · Línte buiséid don chaiteachas reatha. Beidh maoiniú na hionstraime arna
 ráthú le hathdhíriú bhuiséd an AE laistigh de na cláir atá ann cheana sna
 réimsí beartais céanna (MOVE, ENER agus INFSO) a mbaineann an ionstraim nua seo
 leo agus atá faoi réir na línte buiséid céanna.
 Ceannteideal an chreata airgeadais ilbhliantúil || Líne buiséid || Cineál an chaiteachais || Ranníocaíocht
 Uimhir [Tuairisc........................................] || LD/LN ([15]) || ó thíortha[16] CSTE || ó thíortha is iarrthóirí[17] || ó thríú tíortha || de réir bhrí Airteagal 18(1)(aa) den Rialachán Airgeadais
 1A || 06.03.03 GTE-I || Difreáilte || NÍL || NÍL || NÍL || NÍL
 Ceannteideal an chreata airgeadais ilbhliantúil || Líne buiséid || Cineál an chaiteachais || Ranníocaíocht
 Uimhir [Ceannteideal....................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 1A || 32.03.02 GTE-F || Difreáilte || NÍL || NÍL || NÍL || NÍL
 Ceannteideal an chreata airgeadais ilbhliantúil || Líne buiséid || Cineál an chaiteachais || Ranníocaíocht || || ||
 || Uimhir [Ceannteideal....................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 1A || 09.03.01 CIP ICT PSP || Difreáilte || TÁ || TÁ || TÁ || NÍL
 3.2. An tionchar a mheastar a
 bheidh ar chaiteachas
 3.2.1. Achoimre ar an tionchar a
 mheastar a bheidh ar chaiteachas
 Is é an t-údarás buiséadach a chinnfidh ar na sochair
 a leithdháilfear ar an mbeart seo i gcomhthéacs an nós imeachta bhliantúil. Dá
 bhrí sin, is go táscach amháin a thugtar deighilt an cheangaltais agus na
 leithreasaí faoi chomhair íocaíochtaí thar na blianta. Is cuma an cás, ní
 sháróidh buiséad iomlán an AE atá le fáil do threoirthréimhse thionscnamh Eoraip 2020 maidir le bannaí le
 haghaidh tionscadal EUR 230 milliún.
 I gcás na hArd-Stiúrthóireachta MOVE agus GTE-I
 EA, meastar nach mbeidh aon athrú ar an ualach riaracháin seachas mar atá anois
 d’fhonn an tSaoráid Ráthaíochta Iasachta a bhainistiú do GTE-Iompar. Mar sin ní
 bheidh aon athrú glan ar sholáthar na foirne. I gcás na nArd‐Stiúrthóireachtaí
 ENER agus INFSO, gníomhaíocht nua é seo, agus i gcás ECFIN, tá ualach
 riaracháin i gceist sa chur chun feidhme agus san obair leantach. Mar sin,
 fágfar iarmhairtí ar na foirne, ach iarmhairtí éagsúla, ag freagairt do na
 tascanna éagsúla, i gcás na nArd‐Stiúrthóireachtaí sin.
 EUR milliún (go dtí an 3ú deachúil)
 Ceannteideal an chreata airgeadais ilbhliantúil: || 1A || Iomaíochas le haghaidh Fáis agus Fostaíochta
 Ard-Stiúrthóireacht: MOVE, ENER agus INFSO || || || 2012[18] || 2013 || 2014 || IOMLÁN
  Leithreasaí faoi chomhair oibríochtaí || || || ||
 06.03.03 || Oibleagáidí || (1) || 100 || 100 || 0 || 200
 Íocaíochtaí || (2) || 40 || 60 || 100 || 200
 32.03.02 || Oibleagáidí || (1a) || 0 || 10 || 0 || 10
 Íocaíochtaí || (2a) || 0 || 10 || 0 || 10
 09.03.01 || Oibleagáidí || (1a) || 0 || 20 || 0 || 20
 Íocaíochtaí || (2a) || 0 || 20 || 0 || 20
 Leithreasaí de chineál riaracháin arna maoiniú ó chlúdach na gclár sonrach[19] || 0 || 0 || 0 ||
 Uimhir na líne buiséid || || (3) || || || ||
 IOMLÁN leithreasaí do na hArd-Stiúrthóireachtaí MOVE, ENER agus INFSO || Oibleagáidí || =1+1a +3 || 100 || 130 || 0 || 230
 Íocaíochtaí || =2+2a +3 || 40 || 90 || 100 || 230
  IOMLÁN leithreasaí faoi chomhair oibríochtaí || Oibleagáidí || (4) || 100 || 130 || 0 || 230
 Íocaíochtaí || (5) || 40 || 90 || 100 || 230
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || 0 || 0 || 0 || 0
 IOMLÁN leithreasaí faoi CHEANNTEIDEAL 1A den chreat airgeadais ilbhliantúil || Oibleagáidí || =4+ 6 || 100 || 130 || 0 || 230
 Íocaíochtaí || =5+ 6 || 40 || 90 || 100 || 230
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliún (go dtí an 3ú deachúil)
 || || || 2012 || 2013 || 2014 || 2015 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 Ard-Stiúrthóireacht: MOVE, ENER, INFSO agus ECFIN agus GTE-I EA ||
  Acmhainní daonna || 0.5 ball foirne (ECFIN) + 0.1 ball foirne (ENER) = 0.0762 (0.6*127000 costas caighdeánach in aghaidh an phoist) || 0.1 ball foirne (ECFIN) + 0.1 ball foirne (ENER)+ 0.5 ball foirne (INFSO) = 0.0889 (0.7*127000 costas caighdeánach in aghaidh an phoist) || 0.1 ball foirne (ECFIN) + 0.1 ball foirne (ENER) = 0.0254 (0.2*127000 costas caighdeánach in aghaidh an phoist) || || || || ||
  Caiteachas riaracháin eile || - (ENER) || - (ENER) || - (ENER) || || || || ||
 IOMLÁN ARD-STIÚRTHÓIREACHTA<.......> || Leithreasaí || 0.0762 || 0.0889 || 0.0254 || || || || ||
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 0.0762 (ENER + ECFIN + INFSO) || 0.0889 (ENER + ECFIN + INFSO) || 0.0254 (ENER + ECFIN + INFSO) || || || || || || || ||
 EUR milliún (go dtí an 3ú deachúil)
 || || || Bliain 2012[20] || Bliain 2013 || Bliain 2014 || Bliain 2015 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 100.0762 || 130.0889 || 0.0254 ) || || || || || 230.1905
 Íocaíochtaí || 40.0762 || 90.0889 ) || 1000.0254 ) || || || || || 230.1905
 3.2.2. An tionchar a mheastar a
 bheidh ar leithreasaí faoi chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasaí faoi
 chomhair oibríochtaí
 –
 x Éilíonn an togra/tionscnamh go n‐úsáidfear
 leithreasaí faoi chomhair oibríochtaí mar a mhínítear thíos: Comhlíonfar na
 riachtanais seo trí bhíthin athdhíriú, áfach. Ina theannta sin, níl aon
 chostais sheasta in aghaidh an tionscadail toisc go mbraithfidh buiséad ón AE a
 bheidh de dhíth ar mhéid an tionscadail agus ar dhálaí eile. Dá bhrí sin, níl
 sna figiúirí arna gcur ar fáil thíos ach meastacháin amháin agus iad mar
 tháscairí le léiriú go mbeidh teorainn le líon na dtionscadal a gheobhaidh
 tacaíocht.
 –
 Is ionann na haschuir agus líon na dtionscadal arna
 bhfeabhsú agus an ranníocaíocht bhuiséid a theastaíonn ón AE chun an BEI.
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir ò || || || Bliain 2012 || Bliain 2013 || Bliain 2014 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas aschuir[21] || Braithfidh meánchostas an aschuir ar mhéid an tionscadail agus ar a aicme riosca, a aibíocht etc. || Uimhir na n‐aschur || Costas || Uimhir na n‐aschur || Costas || Uimhir na n‐aschur || Costas || Uimhir na n‐aschur || Costas || Uimhir na n‐aschur || Costas || Uimhir na n‐aschur || Costas || Uimhir na n‐aschur || Costas || Líon iomlán na n‐aschur || Iomlán costas
 CUSPÓIR SONRACH UIMH. 1[22]... || Líon na dtionscadal iompair, fuinnimh agus leathanbhanda a fhaigheann tacaíocht.
 - Aschur MOVE || Líon na dtionscadal tionscadail || Measta 20 || 1-2 || 40 || 1-3 || 60 || 1-6 || 100 || || || || || || || || || 3-11 || 200
 - Aschur ENER || Líon na dtionscadal || Measta 10 || || || 1 || 10 || || || || || || || || || || || 1 || 10
 - Aschur INFSO || Líon na dtionscadal || Measta 20 || || || 1-2 || 20 || || || || || || || || || || || 1-2 || 20
 Fo-iomlán chuspóir sonrach Uimh. 1 || 1- || 40 || 3-6 || 90 || 1-6 || 100 || || || || || || || || || ||
 CUSPÓIR SONRACH UIMH. 2... ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 2 || || || || || || || || || || || || || || || ||
 COSTAS IOMLÁN || 1-2 || 40 || 1-6 || 90 || 1-6 || 100 || || || || || || || || || 5-14 || 230
 COSTAS IOMLÁN || 1-2 || 40 || 1-6 || 90 || 1-6 || 100 || || || || || || || || || 5-14 || 230
 3.2.3. An tionchar a mheastar a
 bheidh ar leithreasaí de chineál riaracháin
 3.2.3.1 Achoimre
 –
 ̈ Ní éilíonn an togra/tionscnamh go n‐úsáidfear leithreasaí de
 chineál riaracháin
 –
 X Éilíonn an togra/tionscnamh go n‐úsáidfear
 leithreasaí de chineál riaracháin mar a mhínítear thíos:
 || Bliain 2012 [23] || Bliain 2013 || Bliain 2014 || Bliain 2015 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 EUR milliún (go
 dtí an 3ú deachúil)
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || 0.0762 || 0.0889 || 0.0254 || || || || || 0.1905
 Caiteachas riaracháin eile || || || || || || || ||
 Fo-iomlán CHEANNTEIDEAL 5 den chreat airgeadais ilbhliantúil || 0.0762 || 0.0889 || 0.0254 || || || || || 0.1905
 Lasmuigh de CHEANNTEIDEAL 5[24] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || 0.0762 || 0.0889 || 0.0254 || || || || || 0.1905
 3.2.3.2 Na hacmhainní daonna a mheastar
 a bheidh riachtanach
 –
 Éilíonn an togra/tionscnamh go n‐úsáidfear
 acmhainní daonna mar a mhínítear thíos:
 || || 2012 || 2013 || 2014 || 2015 || Tabhair na blianta ar fad a theastaíonn le fad an tionchair a thaispeáint (féach pointe 1.6) ||
  Poist don phlean bunaíochta (oifigigh agus gníomhairí sealadacha)
 || ECFIN: 01 01 01 01, ENER 32.01.01, INFSO 09.01.01 (Ceanncheathrú agus Oifigí Ionadaíochta an Choimisiúin) || 0.1 (ENER) + 0.5 (ECFIN) || 0.1 (ENER) + 0.1 ECFIN + 0.5 INFSO || 0.1 (ENER) + 0.1 INFSO || || ||
 ||  Pearsanra seachtrach (i gcoibhéis lánaimseartha: FTE)[25] ||
 || XX 01 02 01 (CA, INT, SNE ón “gclúdach iomlánaíoch") || - (ENER) || - (ENER) || - (ENER) || || ||
 || XX 01 02 02 (CA, INT, JED, LA agus SNE sna toscaireachtaí) || - (ENER) || - (ENER) || - (ENER) || || ||
 || XX 01 04 yy [26] || - sa Cheanncheathrú[27] || - (ENER) || - (ENER) || - (ENER) || || ||
 || - i dtoscaireachtaí || - (ENER) || - (ENER) || - (ENER) || || ||
 || XX 01 05 02 (CA, INT, SNE - Taighde indíreach) || - (ENER) || - (ENER) || - (ENER) || || ||
 || 10 01 05 02 (CA, INT, SNE - Taighde díreach) || - (ENER) || - (ENER) || - (ENER) || || ||
 || Línte buiséid eile (sonraigh) || - (ENER) || - (ENER) || - (ENER) || || ||
 || IOMLÁN || || || || || ||
 Sloinntear an meastachán i méideanna iomlána
 (nó go dtí an 1ú deachúil ar a mhéad)
 Is é XX an réimse beartais nó an
 teideal buiséid lena mbaineann.
 Comhlíonfar na
 riachtanais acmhainní daonna trí fhoireann ó na hArd-Stiúrthóireachtaí a bhfuil
 bainistíocht na gníomhaíochta faoina cúram cheana agus/nó atá ath-imlonnaithe
 taobh istigh de na hArd-Stiúrthóireachtaí, mar aon le haon leithdháileadh
 breise a d'fhéadfaí a thabhairt don Ard-Stiúrthóireacht atá i mbun
 bainistíochta faoi chuimsiú an nós imeachta maidir le leithdháileadh bliantúil
 agus i bhfianaise na srianta buiséadacha. Cur síos ar na cúraimí a bheidh le
 déanamh:
 Oifigigh agus gníomhairí sealadacha || Toisc gurb é an BEI go bunúsach atá freagrach as na hoibríochtaí, cuirfidh foireann an Choimisiúin na tascanna seo i gcrích: - Socruithe conarthacha a idirbheartú etc. - An nós imeachta buiséadach a riar (ar bhonn na píblíne tionscadal a chuirfidh an BEI ar fáil); - Measúnú ar an bhfaisnéis rialta a chuirfidh an BEI faoina bhráid agus na tuairiscí chun an údaráis bhuiséadaigh a ullmhú, amhail na tuairiscí de bhun Airteagal 49 den Chomhaontú Idirinstitiúideach; - Rannpháirtíocht i gcruinnithe an ghrúpa stiúrtha chun faireachán a dhéanamh ar an gcur chun feidhme; - Cuntasaíocht; - An caidreamh leis an gCúirt Iniúchóirí , leis an bParlaimint agus leis an gComhairle. - Treoirlínte incháilitheachta a chur ar fáil don BEI maidir le cásanna tionscadail ar leith
 Pearsanra seachtrach || N/B
 3.2.4. Comhoiriúnacht don chreat
 airgeadais ilbhliantúil reatha
 –
 Tá an togra/an tionscnamh comhoiriúnach don chreat
 airgeadais ilbhliantúil reatha. De thoradh an athdhírithe laistigh de chláir
 atá ar siúl cheana a thiocfaidh na méideanna seo.
 3.3. An tionchar a mheastar a
 bheidh ar ioncam
 Is féidir an t-ús agus
 ioncam eile a ghineann an ionstraim, amhail na táillí a íocann na tairbhithe, a
 fhaightear faoin 31 Nollaig 2013, a chur le hacmhainní an tionscnaimh. Tar éis
 an 1 Eanáir 2014, aisíocfar an t-ioncam le buiséad an Aontais. Faoi láthair, ní
 féidir aon mheas a dhéanamh ar shreabhadh ná ar uainiúchán an ioncaim
 ionchasaigh.
 – ̈ Níl tionchar
 airgeadais ar bith ag an togra/tionscnamh ar an ioncam.
 – X Tá an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 X ar ioncam ilghnéitheach
 EUR milliún (go dtí an 3ú deachúil)
 Líne buiséid ioncaim: || Leithreasaí atá ar fáil don bhliain bhuiséadach leanúnach || Tionchar an togra/tionscnaimh[28]
 2012 || 2013 || 2013 || Bliain N+3 || ... cuir isteach a oiread colún agus a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh shannta, sonraigh na línte buiséid a n‐imrítear tionchar orthu.
 Sonraigh an modh chun an
 tionchar ar ioncam a ríomh.
 [1] COIM(2011) 500 críochnaitheach.
 [2] COIM(2011) 500 Buiséad d’Eoraip 2020 agus doiciméid
 inmheánacha oibre ábhartha an Choimisiúin.
 [3] E.g. tionscadail a bheadh ag céim an tairgeora tosaíochta
 cheana agus/nó athmhaoiniú tionscadal le linn na tógála).
 [4] IO L 310, 9.11.2006, lch. 15.
 [5] IO L 162, 22.6.2007, lch. 1.
 [6] IO C , , lch. .
 [7] IO C , , lch. .
 [8] IO L 310, 9.11.2006, lch. 15.
 [9] IO L 162, 22.6.2007, lch 1.
 [10] IO COM(2011)500
 [11] COIM(2011)660
 [12] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [13] COIM(2011) 500 - Buiséad d’Eoraip 2020 agus
 doiciméid inmheánacha oibre ábhartha an Choimisiúin.
 [14] Is féidir mionsonraí na modhanna bainistíochta agus
 tagairtí don Rialachán Airgeadais a fheiceáil ar shuíomh Gréasáin BudgWeb: http://www.cc.cec/budg/man/budgmanag/budgmanag_en.html
 [15] LD = Leithreasaí difreáilte / LN = Leithreasaí
 neamhdhifreáilte.
 [16] CSTE: Comhlachas Saorthrádála na hEorpa.
 [17] Tíortha is iarrthóirí agus, nuair is iomchuí, tíortha a
 d'fhéadfadh a bheith ina n‐iarrthóirí ó na Balcáin Thiar.
 [18] Is í bliain N an bhliain a gcuirtear tús le cur chun
 feidhme an togra/tionscnaimh
 [19] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), agus le
 taighde indíreach agus taighde díreach a chur chun feidhme.
 [20] Is í bliain N an bhliain a gcuirtear tús le cur chun
 feidhme an togra/tionscnaimh
 [21] Is ionann aschur agus táirgí agus seirbhísí atá le
 soláthar (e.g.: líon na malartuithe mac léinn a fhaigheann maoiniú, iomlán km
 de bhóithre a rinneadh, etc.).
 [22] Mar a thuairiscítear i Roinn 1.4.2. “Cuspóir(í)
 sonrach(a)...”
 [23] Is í bliain N an bhliain a gcuirtear tús le cur chun
 feidhme an togra/tionscnaimh
 [24] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), agus le
 taighde indíreach agus taighde díreach a chur chun feidhme.
 [25] CA= Gníomhaire ar conradh; INT= Foireann ghníomhaireachta
 ("Intérimaire”); JED= "Jeune Expert en Délégation" (saineolaí óg
 i dToscaireacht); LA= Gníomhaire áitiúil; SNE= Saineolaí náisiúnta ar iasacht.
 [26] Faoin uasteorainn do phearsanra seachtrach ó leithreasaí
 faoi chomhair oibríochtaí (na seanlínte "BA”).
 [27] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [28] Maidir le hacmhainní dílse traidisiúnta (dleachtanna
 custaim, tobhaigh siúcra), ní mór na méideanna a luaitear a bheith ina
 nglanmhéideanna, i.e. méideanna comhlána agus 25% de chostais bhailiúcháin a
 bheith bainte astu.